Angela Merkel

Dr. rer. nat. Angela Dorothea Merkel no samösa kanselir Jerman. Tobali ia kanselir i'otarai me 2005 irugi 2021, ira alawe si föföna si'ai mogogohe halöŵö fa'a-kanselir ba Jerman. Börö wa'atobalinia högö wamatörö negara Jerman, i'anema'ö tobali göi ia niha fondrege lafondrondrongo ba Uni Eropa. Börö da'a fefu no göi tetuyu ia tobali "ira alawe ndröfi andre" me 2015 (ba Li Inggris Woman of the Year), ya'ia da'ö niha fondrege lafondrondrongo ba zi sagörö ulidanö.Forbes. Angela Merkel. Mufaigi me 27 Februari 2021.TIME. 2015: Angela Merkel . Mufaigi me 27 Februari 2021.

 Fa'auri 

Horst Kasner, ama Angela Merkel, no samösa fandrita Gereja Lutheran moroi ba kota Berlin. Inania, Herlind, si tumbu ba te'ebua'ö ba danö Polandia, no samösa guru Li Latin faoma Li Inggris. Tumbu khöra nono sia'a ba ndröfi 1954 ba Hamburg, Jerman Barat (iada'a Jerman) ba labe'e döinia Angela Dorothea Kasner. Baero Angela tumbu khöra darua tö ndraono. Irugi ebua-bua Angela asese lakaoni khönia Kasi, töi mado namania Horst.Qvortrup, Matthew (2016). "In the Shadow of the Berlin Wall". Angela Merkel: Europe's Most Influential Leader. The Overlook Press. ISBN 978-1468314083.

Moroi ndröfi 1977 irugi 1982 mangowalu Angela khö Ulrich Merkel, andrö wa lakaoni ia Angela Merkel. Ba heŵa'ae i'otarai 1998 irugi ma'ökhö no mangowalu ia khö Joachim Sauer, lö aetu lakaoni khönia Angela Merkel ba tenga Angela Sauer.

 Famati 

Lö faefa wa'alowalangi moroi ba wa'auri Angela, töra-töra me amania no samösa fandrita Gereja Lutheran. Ba ndröfi 1954 me awena tölu waŵa na sa Angela tobali namania fandrita ba Quitzow, Jerman Timur (iada'a Jerman). Aefa da'ö awu'a ira ba Templin, 90 km moroi ba kota Berlin. Ba da'ö nahia ebua-bua Angela.Reutter, Werner (2005). "Who's Afraid of Angela Merkel?: The Life, Political Career, and Future of the New German Chancellor". International Journal. 61(1): 214–226. doi:10.2307/40204139. ISSN 0020-7020. Me ndröfi 2012, iŵa'ö Angela zanandrösa ba wamatinia: "Ya'o ndroto-ndroto Gereja Evangelis. Mamati ndra'o khö Lowalangi, ba agama lö aetu fao awögu, ba no simanö ia sagötö fa'aurigu. Ya'ita Niha Keriso si töra-töra böi ata'u wolo'ö famatida." 

 Umbu 

Kategori:Jerman
Kategori:Kanselir Jerman